వాలెంతినా తెరిష్కోవా
వాలెంతినా తెరిష్కోవా రష్యాకు మరియు పూర్వపు సోవియట్ యూనియన్ కు చెందిన వ్యోమగామి. ఆమె మార్చి 6, 1937 న జన్మించింది. ఈమె అంతరిక్షంలోకి వెళ్ళిన మొదటి మహిళగా చరిత్రలో ప్రసిద్ధికెక్కింది. ఆమె జూన్ 16,1963 న అంతరిక్షంలోకి వెళ్ళుటకు ప్రయోగించిన వోస్కోట్-6 అనే అంతరిక్ష నౌకకు పైలెట్ గా నాలుగు వందలమంది దరఖాస్తుదారులలో ఒకరిగా ఎంపికైనది. అంతరిక్ష సంస్థ లోకి అడుగు పెట్టిన తెరిస్కోవా సోవియట్ వాయుసేనా దళంలో మొదటి సారిగా గౌరవప్రథమైన హోదాలో ఉండెడిది. ఆమె అంతరిక్షంలోనికి వెళ్ళిన మొదటి మహిళా పైలట్ గా ప్రసిద్ధి చెందింది. ఆమె మూడు రోజుల అంతరిక్ష యాత్రలో అనేక స్వీయ పరీక్షలను నిర్వహించుకొని ఆమె స్త్రీల శరీరంలో గల మార్పులకు సంబంధించిన సమాచారాన్ని సేకరించింది.
మాలపాక యగ్నేశ్వర సత్యనారాయణ ప్రసాదు
మాలపాక యగ్నేశ్వర సత్యనారాయణ ప్రసాదు పద్మశ్రీ డాక్టర్‌ ఎంవైఎస్‌ ప్రసాద్‌.సతీష్‌ధావన్‌ స్పేస్‌ సెంటరు షార్‌ డైరెక్టర్‌ .స్వగ్రామం పశ్చిమ గోదావరిజిల్లా మొగల్తూరు . అమ్మానాన్న మలపాక రామసూర్యనారాయణమూర్తి, భాస్కరమ్మ.నలుగురు అబ్బాయిలు,ఇద్దరు అమ్మాయిలు. నాన్న ఉపాధ్యాయుడు. పెద్ద కుటుంబం. భీమవరం గ్రామీణ మండలం వెంప లో కొంత వ్యవసాయ భూమి ఉండేది. పంటచేతికి వచ్చిన తర్వాత చదువులకు చేసిన అప్పులు తీర్చే వారు.చిన్నప్పుడే పాఠశాల స్థాయిలో రాకెట్‌ ప్రయోగం చేయాలని కలలు కన్నారు. అంతరిక్ష ప్రయోగ కేంద్రంలో ఉద్యోగం పొందారు. గత 37 సంవత్సరాల్లో పలు అంతరిక్ష ప్రయోగాలల్లో విజయం సాధించి భారత కీర్తి ప్రతిష్టలు అంతర్జాతీయంగా నిలబెట్టారు. ఈ రంగంలో అగ్ర రాజ్యాలకు దీటుగా భారత్‌ నిలవడంలోనూ ఆయన కృషి అనన్యం.